Oficialusis leidinys L 044 , 20/02/1992 p. 0009 - 0010

specialusis leidimas suomių kalba: skyrius 2 tomas 8 p. 0109

specialusis leidimas švedų kalba: skyrius 2 tomas 8 p. 0109



Komisijos reglamentas (EEB) Nr. 396/92 1992 m. vasario 18 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EEB) Nr. 3694/91 [2], ypač į jo 9 straipsnį, kadangi siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius; kadangi laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais; kadangi šiame reglamente numatytos priemonės atitinka Nomenklatūros komiteto nuomonę, PRIĖMĖ ŠĮ REGLAMENTĄ: 1 straipsnis Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus. 2 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1992 m. vasario 18 d. Komisijos vardu Christiane Scrivener Komisijos narė [1] OL L 256, 1987 9 7, p. 1. [2] OL L 350, 1991 12 19, p. 17. -------------------------------------------------- PRIEDAS Prekių aprašymas | Klasifikavimas (KN kodas) | Motyvai | | | (1) | (2) | (3) | 1. | Sutankinimo sistema — centrinis įrenginys, kurį sudaro trys spausdintiniai grandynai su transformatoriumi, diskretiniai bei hibridiniai komponentai ir eilė subblokų. Sutankinimo įrenginys leidžia tuo pačiu metu vienu kabeliu siųsti keletą skirtingų signalų. Ši sistema, kuri montuojama orlaiviuose ir naudojama keleiviams informuoti bei užimti, leidžia kiekvienam keleiviui per savo ausines klausytis vieno iš kelių kanalų. | 85178190 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis bei KN kodus 8517, 851781 ir 85178190 atitinkančiais prekių aprašymais. | 2. | Elektroninis sutankinimo įtaisas atskirame korpuse, kuris leidžia daugybinėmis jungtimis sujungti skirtingus kompiuterių tinklo sujungimo taškus. Juo naudojantis galima taikant skaitmeninę technologiją suspausti duomenis ir keletą duomenų srautų sujungti į vieną srautą, kuris perduodamas ryšio kanalu. Savo ruožtu vienu ryšio kanalu gauti signalai paskirstomi į keletą išvesties kanalų. | 85178200 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis bei KN kodus 8517, 85178200 atitinkančiais prekių aprašymais. | 3. | Transporto priemonė (ilgis — 180 cm, plotis — 87 cm, aukštis — 100 cm) su vieno cilindro keturtakčiu benzininiu varikliu (cilindro darbinis tūris — 400 cm3), kurios pagrindinė dalis — 400 kg naudingosios apkrovos sustiprintas bunkeris, su rankiniu išvertimo įtaisu, valdymo įtaisais ir guminiais vikšrais. Nepakrautos transporto priemonės masė yra 250 kg, didžiausias greitis — 6,8 km/val., variklio galia — 5,37 kW. Transporto priemonė turi tris priekines pavaras ir vieną atbulinę pavarą. Ji skirta žemei, smėliui ir pan. vežti ir pilti — daugiausia statybvietėse. | 87041019 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis bei KN kodus 8704, 870410 ir 87041019 atitinkančiais prekių aprašymais. Dėl šios transporto priemonės konstrukcijos, o ypač dėl to, kad ji turi bunkerį ir guminius vikšrus, kurie nulemia ir tokios transporto priemonės panaudojimo vietą, ji negali būti laikoma transporto priemone, klasifikuojama KN kodu 8709. | 4. | Nauja transporto priemonė (ilgis — 255 cm, plotis — 108 cm, aukštis — 128 cm) su vieno cilindro keturtakčiu benzininiu varikliu (cilindro darbinis tūris — 400 cm3), kurios pagrindinė dalis — 800 kg naudingosios apkrovos hidrauliniu būdu pakreipiama sustiprinta platforma su atvartais gale ir viename šone. Ši transporto priemonė yra su atvira vairuotojo kabina, kurioje sumontuoti valdymo įtaisai ir guminiais vikšrais. Didžiausias greitis — 8,7 km/val., variklio galia — 7,46 kW, turi keturias priekines ir tris atbulines pavaras. Ji skirta žemei, smėliui ir pan. vežti ir pilti — daugiausia statybvietėse. | 87043191 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis bei KN kodus 8704, 870431 ir 87043191 atitinkančiais prekių aprašymais. Dėl šios transporto priemonės konstrukcijos, o ypač dėl to, kad ji turi pakreipiamą platformą ir guminius vikšrus, kurie nulemia ir tokios transporto priemonės panaudojimo vietą, ji negali būti klasifikuojama KN 8709 pozicijoje. Dėl universalios ir sudėtingos pakreipiamos platformos konstrukcijos šis gaminys nelaikomas savivarčiu, klasifikuojamu KN kodu 870410. | 5. | Autonominė sistema, kurios operatorius gali ekrane kurti dvimačius arba trimačius vaizdus. Ji neatlieka jokių kitų funkcijų ir negali vykdyti jokių kitų taikomųjų programų, išskyrus kompiuterizuoto grafinio projektavimo programas. Sistemą sudaro šie komponentai: procesoriaus įrenginys, kurį sudaro mikroprocesorius, grafinis procesorius ir skirtoji atmintis,valdymo įrenginiai, pvz., klaviatūra, pelė, programuojamieji funkciniai klavišai ir grafinė lentelė,vaizdinis monitorius (stereoskopinis ekranas). | 90171090 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, XVI skyriaus 4 pastaba, 84 skirsnio 5 pastabos B dalimi bei 90 skirsnio 3 pastaba ir KN kodus 9017, 901710 bei 90171090 atitinkančiais prekių aprašymais. Šio gaminio negalima klasifikuoti KN kodu 8471, kadangi jis atlieka "specifinę funkciją", nurodytą 84 skirsnio 5 pastabos B dalyje. | --------------------------------------------------